"Аиааира амш мҽхакы ҭбаала араионаҿ иазгәаҭахоит. Апрограмма иҩны, еиқәыршәаны иҟаҳҵахьеит. Аибашьраан иҭахаз аибашьцәа рыхьӡала абаҟа аргылара иаҿуп, ианаамҭоу аусурақәа хыркәшахап ҳәа агәыӷра ҳамоуп. Ашьыжь инаркны хәылбыҽханӡа аусмҩаԥгатәқәа азгәаҭан иҳамоуп. Ҳансамбль "Ерцахә" аҳҭнықалақь аҿы имҩаԥгахо аконцерт ду иалахәуп. Мықә ашҭаҿ имҩаԥгахоит аҽырыҩра, аха анаҩс, аныҳәатә усмҩаԥгатәқәа рышьҭахь хәыҷык инаханы, аныҳәа ду анаҳхаҳгалак ашьҭахь", — ҳәа азгәеиҭеит Логәуа арадио Sputnik Аԥсны аефир аҟны.